ddrg/super_eurlex huggingface dataset:
LV Eiropas Savienības Oficiālais Vēstnesis L 247/8

KOMISIJAS REGULA (EK) Nr. 861/2009

(2009. gada 17. septembris),

ar ko nosaka aizliegumu kuģiem, kuri peld ar Nīderlandes karogu, zvejot dzelkņu haizivis I, V, VI, VII, VIII, XII un XIV zonā EK un starptautiskajos ūdeņos

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1) un jo īpaši tās 26. panta 4. punktu,

ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (2), un jo īpaši tās 21. panta 3. punktu,

tā kā:

(1) Padomes 2009. gada 16. janvāra Regulā (EK) Nr. 43/2009, ar ko 2009. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un – attiecībā uz Kopienas kuģiem – ūdeņos, kur nepieciešami nozvejas limiti (3), ir noteiktas kvotas 2009. gadam.

(2) Saskaņā ar Komisijas rīcībā esošo informāciju kuģi, kas peld ar šīs regulas pielikumā minētās dalībvalsts karogu vai ir reģistrēti šajā dalībvalstī, ar nozveju no pielikumā norādītā krājuma ir pilnībā apguvuši 2009. gadam iedalīto kvotu.

(3) Tāpēc jāaizliedz zveja no šā krājuma, nozvejas paturēšana uz kuģa, pārkraušana citā kuģī un izkraušana,

IR PIEŅĒMUSI ŠO REGULU.

1. pants

Kvotas pilnīga apguve

Nozvejas kvotu 2009. gadam, kura šīs regulas pielikumā minētajai dalībvalstij iedalīta pielikumā norādītajam krājumam, uzskata par pilnībā apgūtu no pielikumā noteiktās dienas.

2. pants

Aizliegumi

Zveja no šīs regulas pielikumā norādītā krājuma, ko veic kuģi, kuri peld ar pielikumā minētās dalībvalsts karogu vai ir reģistrēti šajā dalībvalstī, ir aizliegta no pielikumā noteiktās dienas. Pēc šīs dienas ir aizliegts paturēt uz kuģa, pārkraut citā kuģī vai izkraut nozveju no šā krājuma, ja to nozvejojuši minētie kuģi.

3. pants

Stāšanās spēkā

Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2009. gada 17. septembrī Komisijas vārdā – Jūrlietu un zivsaimniecības ģenerāldirektors Fokion FOTIADIS

(1) OV L 358, 31.12.2002., 59. lpp.

(2) OV L 261, 20.10.1993., 1. lpp.

(3) OV L 22, 26.1.2009., 1. lpp.
LV Eiropas Savienības Oficiālais Vēstnesis L 263/5

KOMISIJAS REGULA (EK) Nr. 931/2009

(2009. gada 5. oktobris),

ar ko nosaka aizliegumu kuģiem, kuri peld ar Igaunijas karogu, zvejot reņģes ICES 28.1. apakšrajonā

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1) un jo īpaši tās 26. panta 4. punktu,

ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (2), un jo īpaši tās 21. panta 3. punktu,

tā kā:

(1) Padomes 2008. gada 28. novembra Regulā (EK) Nr. 1322/2008, ar ko 2009. gadam nosaka zvejas iespējas un ar tām saistītus nosacījumus konkrētiem zivju krājumiem un zivju krājumu grupām, kuri piemērojami Baltijas jūrā (3), ir noteiktas kvotas 2009. gadam.

(2) Saskaņā ar Komisijas rīcībā esošo informāciju kuģi, kas peld ar šīs regulas pielikumā minētās dalībvalsts karogu vai ir reģistrēti šajā dalībvalstī, ar nozveju no pielikumā norādītā krājuma ir pilnībā apguvuši 2009. gadam iedalīto kvotu.

(3) Tāpēc jāaizliedz zveja no šā krājuma, nozvejas paturēšana uz kuģa, pārkraušana citā kuģī un izkraušana,

IR PIEŅĒMUSI ŠO REGULU.

1. pants

Kvotas pilnīga apguve

Nozvejas kvotu 2009. gadam, kura šīs regulas pielikumā minētajai dalībvalstij iedalīta pielikumā norādītajam krājumam, uzskata par pilnībā apgūtu no pielikumā noteiktās dienas.

2. pants

Aizliegumi

Zveja no šīs regulas pielikumā norādītā krājuma, ko veic kuģi, kuri peld ar pielikumā minētās dalībvalsts karogu vai ir reģistrēti šajā dalībvalstī, ir aizliegta no pielikumā noteiktās dienas. Pēc šīs dienas ir aizliegts paturēt uz kuģa, pārkraut citā kuģī vai izkraut nozveju no šā krājuma, ja to nozvejojuši minētie kuģi.

3. pants

Stāšanās spēkā

Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2009. gada 5. oktobrī Komisijas vārdā – jūrlietu un zivsaimniecības ģenerāldirektors Fokion FOTIADIS

(1) OV L 358, 31.12.2002., 59. lpp.

(2) OV L 261, 20.10.1993., 1. lpp.

(3) OV L 345, 23.12.2008., 6. lpp.
(3)

Tādēļ no ESAO/APK palīdzības saņēmēju saraksta, kas norādīts Attīstības sadarbības instrumenta II pielikumā, un no minētās regulas I pielikumā iekļautā to valstu saraksta, kuras tiesīgas saņemt palīdzību saskaņā ar 1. panta 1. punktu, jāsvītro Saūda Arābija.
2.

C daļu groza šādi: a) tās 2. punktu aizstāj ar šādu punktu: “2. Tomēr tādu raudzējumu (cuvées) kopējā spirta tilpumkoncentrācija, kas paredzēti, lai gatavotu augstas kvalitātes dzirkstošos vīnus ar aizsargātu cilmes vietas nosaukumu Prosecco, Conegliano Valdobbiadene – Prosecco un Colli Asolani – Prosecco vai Asolo – Prosecco, un kas iegūti no vienas vīnogu šķirnes, nedrīkst būt mazāka par 8,5 %.”; b) tās 9. punkta a) apakšpunkta otro teikumu aizstāj ar šādu teikumu: “No tā atkāpjoties, augstas kvalitātes aromātiskos dzirkstošos vīnus ar aizsargātu cilmes vietas nosaukumu var ražot, raudzējuma (cuvée) izgatavošanai izmantojot vīnus, kas iegūti no Glera šķirnes vīnogām, kuru raža ievākta reģionos ar cilmes vietas nosaukumu Prosecco, Conegliano-Valdobbiadene – Prosecco, Colli Asolani – Prosecco un Asolo – Prosecco;”.
(41)

Divās sanāksmēs Briselē Kongo Republikas kompetentās iestādes ir informējušas Komisiju par nodomu ar ICAO ekspertu atbalstu veikt trīs ekspluatantu atkārtotu sertifikāciju. Šīs iestādes arī ir iesniegušas Komisijai 2009. gada 15. oktobrī pieņemtus lēmumus, ar kuriem ekspluatantiem Aero-Service, Equaflight Services, Société Nouvelle Air Congo un Trans Air Congo uz vienu gadu ir piešķirtas gaisa kuģa ekspluatanta apliecības. Tajā pašā dienā Kongo Republikas kompetentā iestāde ir paziņojusi aviosabiedrībām Aero Fret Business, Canadian Airways, Congo Airways (WAC), Emeraude, Equajet, Heli-Union Congo, Mani Air Fret, Mistral Aviation un Protocole Aviation, ka to AOC ir atsauktas, kamēr nav izskatīti jaunu AOC iegūšanai vajadzīgie dokumenti. Turklāt ir atsauktas šādu aviosabiedrību gaisa kuģa ekspluatanta apliecības: Air Cargo International, BIP Congo, Brazza Airways, Clesh Aviation, Finalair, Heavy Lift Congo, Ligne Aérienne Colombe, Locair Craft, Maouene, Natalco Airlines un United Express Service. Tomēr šīs iestādes nespēja pierādīt ne to, ka sertifikācijas procedūra AOC izsniegšanai atbilst attiecīgajiem ICAO standartiem, ne arī to, ka šiem standartiem atbilst to gaisa pārvadātāju uzraudzība, kuriem šīs iestādes ir izsniegušas AOC.
1.

Iekļauj šādu pantu: “5.a pants Ieiešana NAFO pārvaldības apgabalā 1. Zvejas kuģi, kas minēti 5. panta 1. punktā, drīkst ieiet NAFO pārvaldības apgabalā, lai zvejotu Grenlandes paltusu, tikai tad, ja: a) uz kuģiem atrodas ne vairāk kā 50 tonnas jebkāda veida nozvejas vai ja b) tie ievēro 2., 3. un 4. punktā paredzēto kārtību. 2. Ja uz zvejas kuģa ir ārpus NAFO pārvaldības apgabala gūtas nozvejas vismaz 50 tonnu apjomā, NAFO Sekretariātam pa faksu vai pa e-pastu vēlākais 72 stundas pirms ieiešanas NAFO pārvaldības apgabalā paziņo šādu informāciju: a) uz kuģa paturētās nozvejas daudzums; b) vieta (ģeogrāfiskais platums/garums), kurā pēc kuģa kapteiņa vērtējuma kuģis sāks zveju; un c) paredzamais ierašanās laiks minētajā vietā. 3. Ja pēc 2. punktā minētā paziņojuma saņemšanas inspekcijas kuģis dara zināmu, ka tas paredzējis veikt inspekciju, tas nosūta zvejas kuģim tā kontrolpunkta koordinātas, kurā notiks zvejas kuģa inspekcija. Kontrolpunkts nedrīkst atrasties tālāk par 60 jūras jūdzēm no vietas, kurā pēc zvejas kuģa kapteiņa vērtējuma minētais kuģis sāks zveju. 4. Zvejas kuģis, kas minēts 2. punktā, drīkst uzsākt zveju jebkurā no šādiem gadījumiem: a) ja tas ir saņēmis attiecīgu paziņojumu no NAFO Sekretariāta; b) ja inspekcijas kuģis, pabeidzis inspekciju, kas veikta saskaņā ar 3. punktu, informē zvejas kuģi, ka tas drīkst uzsākt zveju; c) ja trijās stundās pēc zvejas kuģa ierašanās kontrolpunktā, kas noteikts saskaņā ar 3. punktu, inspekcijas kuģis vēl nav uzsācis inspekciju; d) ja līdz brīdim, kad zvejas kuģis ieiet NAFO pārvaldības apgabalā, NAFO Sekretariāts vai inspekcijas kuģis nav paziņojis, ka inspekcijas kuģis ir paredzējis veikt inspekciju saskaņā ar 3. punktu.”
(8)

Šāda pasākuma finanšu vadība ir sarežģīta, tāpēc ar Komisijas 1983. gada 13. jūlija Regulu (EEK) Nr. 1915/83 par konkrētiem sīki izstrādātiem īstenošanas noteikumiem attiecībā uz uzskaiti ar mērķi noteikt lauku saimniecību ienākumus (5) katrai dalībvalstij ir noteikti ierobežojumi attiecībā uz to saimniecību grāmatvedības pārskatu kopējo skaitu, kuri ir pienācīgi aizpildītu un par kuriem ir tiesības saņemt Kopienas finansējumu. Skaidrības un konsekvences labad tas ir jāatspoguļo šajā regulā. Nosakot to saimniecību kopskaitu, kas katrā apgabalā iesniedz grāmatvedības pārskatus, ir jāpieļauj elastīgums, ja ir ievērots attiecīgajai dalībvalstij noteiktais to saimniecību kopskaits, kas iesniedz pārskatus.
1)

“Vienkāršā televizora papildierīce” (SSTB) ir savrupa ierīce, kurai neatkarīgi no lietotajām saskarnēm: a) pamatfunkcija ir pārvērst standarta izšķirtspējas (SD) vai augstas izšķirtspējas (HD) atklātus digitālos apraides signālus analogos apraides signālos, ko var uztvert analogie televīzijas vai radio uztvērēji; b) nav “ierobežotas piekļuves” (CA) funkcijas; c) nav ierakstīšanas funkcijas, izmantojot noņemamu datu nesēju standarta bibliotēkas formātā. SSTB var būt aprīkota ar šādām papildu funkcijām un/vai komponentiem, kuri neietilpst SSTB minimālajā specifikācijā: a) līdzierakstes un ierakstes funkcijas, izmantojot iebūvētu cieto disku; b) ienākošā HD apraides signāla pārvēršana HD vai SD video izejas signālā; c) otrs uztvērējs.
(4)

Pieteikuma iesniedzējs apgalvo, ka tas darbojas tirgus ekonomikas apstākļos, kā noteikts pamatregulas 2. panta 7. punkta c) apakšpunktā, vai arī prasa tam piemērot individuālo režīmu saskaņā ar pamatregulas 9. panta 5. punktu. Turklāt tas apgalvo, ka izmeklēšanas periodā, pamatojoties uz kuru ieviesti antidempinga pasākumi, t. i., laikposmā no 2004. gada 1. aprīļa līdz 2005. gada 31. martam (“sākotnējais izmeklēšanas periods”), nav eksportējis attiecīgo ražojumu uz Kopienu un ka tas nav saistīts ne ar vienu no ražojuma ražotājiem eksportētājiem, uz kuriem attiecas iepriekš minētie antidempinga pasākumi.
6)

un a) sākot no otrā kalendārā mēneša pēc reģistrācijas, kas paredzēta 2) punktā, katra mēneša sākumā jāiesniedz apliecinājums nodarbības dienestiem un vajadzības gadījumā dzīvesvietas nodarbinātības dienestiem, kuriem ar to jāapliecina: — vai viņš ir reģistrējies kā darba meklētājs un ir pieteicies uz bezdarbnieka pabalstu vai citu tāda veida pabalstu atbilstīgi dzīvesvietas valsts tiesību aktiem, — vai viņš ir izpildījis 5) punktā minētās saistības, — vai viņam ir tiesības saņemt bezdarbnieka pabalstu vai citu tāda veida pabalstu un, ja ir tiesības, šā pabalsta summu un tā piešķiršanas ilgumu; b) piecpadsmit dienu laikā no a) apakšpunktā minētā apliecinājuma izdošanas, kura veidlapa ir pievienota šai regulai, tas jānosūta Kopienu iestādei, kurā viņš strādāja un kura to nekavējoties nosūta Komisijai. Apliecinājumu var aizstāt ar vienkāršotu paziņojumu, kas tiek nosūtīts, piemēram, elektroniski, Komisijai, kura pārstāv visas Kopienu iestādes, un attiecīgam nodarbinātības dienestam savstarpēji vienojoties.
4a10

Danisco Animal Nutrition (juridiskā persona Finnfeeds International Limited)

Endo-1,4-beta-ksilanāze EC 3.2.1.8. Subtilizīns EC 3.4.21.62. Alfa-amilāze EC 3.2.1.1.

Piedevas sastāvs No Trichoderma reesei (ATCC PTA 5588) iegūts endo-1,4-beta-ksilanāzes preparāts, no Bacillus subtilis (ATCC 2107) subtilizīna preparāts un no Bacillus amyloliquefaciens (ATCC 3978) iegūts alfa-amilāzes preparāts ar šādu minimālo aktivitāti: cietā veidā endo-1,4-beta-ksilanāze 1 500 U (1)/g subtilizīns (proteāze) 20 000 U (2)/g alfa-amilāze 2 000 U (3)/g Aktīvās vielas raksturojums No Trichoderma reesei (ATCC PAT 5588) iegūts endo-1,4-beta-ksilanāzes preparāts, no Bacillus subtilis (ATCC 2107) subtilizīna preparāts un no Bacillus amyloliquefaciens (ATCC 3978) iegūts alfa-amilāzes preparāts

Gaļas cāļi

—

Endo-1,4-beta-ksilanāze 187,5 U Subtilizīns 2 500 U Alfa-amilāze 250 U

1. Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas. 2. Izmantošanai lopbarībā, kurā ir daudz cieti nesaturošu polisaharīdu (galvenokārt beta-glikānu un arabinoksilānu), piemēram, tādā, kas satur vairāk nekā 40 % kukurūzas. 3. Drošības apsvērumi: apstrādes laikā jāizmanto elpceļu aizsarglīdzekļi, aizsargbrilles un cimdi. 4. Jāizstrādā atbilstoša kontroles metode.
(5)

Komisija un dalībvalstis 2008. gada 14. novembrī saņēma divus atzinumus no minētās iestādes par pieteikumiem atļauju piešķiršanai veselīguma norādēm. Komisija un dalībvalstis 2008. gada 10. decembrī saņēma piecus atzinumus no minētās iestādes par pieteikumiem atļauju piešķiršanai veselīguma norādēm. Komisija un dalībvalstis 2008. gada 19. decembrī saņēma deviņus atzinumus no minētās iestādes par pieteikumiem atļauju piešķiršanai veselīguma norādēm. Komisija un dalībvalstis 2009. gada 15. janvārī saņēma vienu atzinumu no minētās iestādes par pieteikumu atļaujas piešķiršanai veselīguma norādei. Pa šo laiku tika pieņemts iepriekšējs lēmums par vienu pieteikumu atļaujas piešķiršanai veselīguma norādei.
6.

Regulas 20. pantu aizstāj ar šādu pantu: “20. pants Preces, kas piegādātas ārzonas iekārtām un no ārzonas iekārtām 1. Šā panta vajadzībām: a) “ārzonas iekārta” ir uzstādītais aprīkojums un ierīces, un stacionārs jūrā ārpus jebkuras dalībvalsts statistiskās teritorijas; b) “ārzonas iekārtām piegādātās preces” ir preču piegāde komandai un mašīnu, mehānismu un cita ārzonas iekārtas aprīkojuma darbībai; c) “ārzonas iekārtās iegūtās vai ražotās preces” ir produkti, kas iegūti jūras gultnē vai gruntī vai ražoti ārzonas iekārtās. 2. Dalībvalstu savstarpējās preču tirdzniecības statistikā atspoguļo: a) saņemšanu, ja preces piegādā no: i) citas dalībvalsts uz ārzonas iekārtu, kas ierīkota teritorijā, kurā pārskatu sniedzošai dalībvalstij ir ekskluzīvas tiesības izmantot minēto jūras gultni vai grunti; ii) ārzonas iekārtas, kas ierīkota teritorijā, kurā citai dalībvalstij ir ekskluzīvas tiesības izmantot minēto jūras gultni vai grunti, uz pārskatu sniedzošo dalībvalsti; iii) ārzonas iekārtas, kas ierīkota teritorijā, kurā citai dalībvalstij ir ekskluzīvas tiesības izmantot minēto jūras gultni vai grunti, uz ārzonas iekārtu teritorijā, kurā saņēmējdalībvalstij ir ekskluzīvas tiesības izmantot minēto jūras gultni vai grunti; b) nosūtīšanu, ja preces piegādā uz: i) citu dalībvalsti no ārzonas iekārtas, kas ierīkota teritorijā, kurā pārskatu sniedzošai dalībvalstij ir ekskluzīvas tiesības izmantot minēto jūras gultni vai grunti; ii) ārzonas iekārtu, kas ierīkota teritorijā, kurā citai dalībvalstij ir ekskluzīvas tiesības izmantot minēto jūras gultni vai grunti, no pārskatu sniedzošās dalībvalsts; iii) ārzonas iekārtu, kas ierīkota teritorijā, kurā citai dalībvalstij ir ekskluzīvas tiesības izmantot minēto jūras gultni vai grunti, no ārzonas iekārtas, kas ierīkota teritorijā, kurā nosūtītājdalībvalstij ir ekskluzīvas tiesības izmantot minēto jūras gultni vai grunti. 3. Ārzonas iekārtām piegādātajām precēm dalībvalstis izmanto šādus preču kodus: — 9931 24 00: KN 1. līdz 24. nodaļas preces, — 9931 27 00: KN 27. nodaļas preces, — 9931 99 00: citur klasificētas preces. Attiecībā uz minētajām piegādēm, izņemot KN 27. nodaļas preces, datu nosūtīšana par daudzumu ir brīvprātīga un var izmantot vienkāršoto partnerdalībvalsts kodu “QV”.”
(4)

Lai izvairītos no pārklāšanās starp Regulas (EK) Nr. 1698/2005 31. pantā minēto atbalstu standartu ievērošanai, no vienas puses, kura mērķis ir kompensēt pagaidu nelabvēlīgos faktorus, kas saņēmējam radīti, nosakot pienākumu pielāgot darbību atbilstīgi Savienības standartiem dažās jomās, un saskaņā ar minētās regulas 38. pantu veikto maksājumu, kurš ir saistīts ar Direktīvu 2000/60/EK, no otras puses, un kura mērķis ir kompensēt pastāvīgus nelabvēlīgus faktorus, kas saņēmējam radīti, nosakot pienākumu ievērot konkrētas prasības, lai izpildītu minētās direktīvas vides aizsardzības mērķus, ir jāparedz noteikums, ar kuru nošķir attiecīgos darbību veidus.
b)

5. panta 2. punktā paredzētajos paraugos katrā paraugu ņemšanas vietā iekļautas vismaz 150 Crassotrea gigas austeres. Paraugus ņem visās tajās dalībvalsts vai iecirkņa audzētavās vai gliemju audzēšanas zonās, kurās piemēro programmu. 5. panta 1. punkta b) apakšpunktā paredzētajos paraugos katrā iecirknī iekļautas vismaz 150 Crassotrea gigas austeres. Izvēloties minētos dzīvniekus, ņem vērā šādus kritērijus: — ja sūtījumā ir novājinātas, atvērušās vai nesen mirušas (nesadalījušās) austeres, tad vispirms izvēlas šādas austeres. Ja sūtījumā nav šādu dzīvnieku, izvēlas dzīvniekus, kuru vidū ir veselīgas gliemenes, kas jaunākas par 12 gadiem, — ja paraugus ņem audzētavās, kurās ražošanā izmanot vairāk nekā vienu ūdenskrātuvi, paraugā iekļauj dzīvniekus no katras ūdenskrātuves tā, lai paraugā būtu proporcionāli pārstāvētas visas audzētavas daļas, — ja paraugus ņem gliemju audzēšanas zonās, paraugā iekļauj dzīvniekus no pietiekoša paraugu ņemšanas vietu skaita, t. i., vismaz no trim paraugu ņemšanas vietām, tā, lai paraugā būtu proporcionāli pārstāvētas visas gliemju audzēšanas zonas daļas, ieskaitot dabiskas gliemju gultnes, kuras atrodas gliemju audzēšanas zonā. Izvēloties šīs paraugu ņemšanas vietas, jāņem vērā šādi galvenie faktori: tas, vai šajā zonā iepriekš ir konstatēts OsHV-1 μvar vīruss, populācijas blīvums, ūdens plūsmas, dziļuma mērījumi un audzēšanas metodes.
12.8.3.

Ja Komisija sniedz dalībvalstij pozitīvu atbildi vai ja trīs mēnešos no rakstiskā pieprasījuma saņemšanas nav saņemta atbilde, attiecīgā dalībvalsts var atļaut ieviest pārbaudes metodi, izmantojot jaunas tehnoloģijas. Ja Komisijai nav pārliecības, ka ierosinātā pārbaudes metode pietiekami garantē vispārējā drošības līmeņa nodrošināšanu Kopienā, Komisija to dara zināmu attiecīgajai dalībvalstij trīs mēnešos no 12.8.2. punktā minētā paziņojuma saņemšanas, izskaidrojot savus apsvērumus. Tādā gadījumā attiecīgā dalībvalsts līdz Komisijas atļaujas saņemšanai nesāk pārbaudes metodes ieviešanu.
(2)

Tomēr Regulā (EK) Nr. 1451/2007 ir paredzēts, ka Komisija var piešķirt atkāpi no aizlieguma gadījumos, ja dalībvalsts uzskata, ka aktīvā viela ir būtiska veselības, drošības vai kultūras mantojuma aizsardzības apsvērumu dēļ vai ir ļoti nozīmīga sabiedrības funkcionēšanai, un nav pieejami citi tehniskā un ekonomiskā ziņā īstenojami risinājumi vai aizvietotāji, kas būtu pieņemami no vides un veselības viedokļa, un ir noteikts, ka dalībvalstis var ļaut laist tirgū aktīvās vielas, kas sastāv tikai no pārtikas un barības, kuru paredzēts izmantot kā 19. produktu veida repelentus vai atraktantus.
4.

Turklāt tajā iekļauj vismaz šādu informāciju: a) testētā transportlīdzekļa, sastāvdaļas vai atsevišķas tehniskas vienības identifikācija; b) transportlīdzekļa, sastāvdaļas vai atsevišķas tehniskas vienības sīks raksturlielumu apraksts saistībā ar tiesību aktu; c) to mērījumu rezultāti, kas norādīti attiecīgajos tiesību aktos, un vajadzības gadījumā ierobežojumi vai robežvērtības, kas jāievēro; d) attiecībā uz katru 4. punkta c) apakšpunktā minēto mērījumu attiecīgais lēmums – izpildīts vai nav izpildīts; e) detalizēts paziņojums par atbilstību dažādajiem noteikumiem, kas jāievēro, piemēram, tādiem noteikumiem, kuros nav paredzēta mērījumu veikšana. Piemērs no Padomes Direktīvas 76/114/EEK (1) I pielikuma 3.2.2. sadaļas: “Pārbauda, vai transportlīdzekļa identifikācijas numurs ir novietots tā, lai to nevarētu ne izdzēst, nedz arī sabojāt.” Ziņojumā ir tāds paziņojums kā “transportlīdzekļa identifikācijas numura uzlikšanas vieta atbilst I pielikuma 3.2.2. sadaļā noteiktajām prasībām”; f) ja ir atļautas testa metodes, kas nav paredzētas tiesību aktos, ziņojumā iekļauj testa veikšanā izmantotās testa metodes aprakstu. Tas attiecas arī uz gadījumiem, ja var izmantot alternatīvus noteikumus normatīvajos aktos; g) testēšanas laikā fotografēti attēli, kuru skaitu nosaka apstiprinātāja iestāde. Ja veic virtuālo testēšanu, attēlus var aizstāt ekrāna izdrukas vai citi piemēroti dokumenti; h) secinājumi; i) ja sagatavoti atzinumi un interpretācijas, tos pienācīgi dokumentē un atzīmē testa ziņojumā.
(5)

Ar Komisijas Regulu (EK) Nr. 1458/2005 (3) no Aspergillus aculeatus (CBS 589.94) iegūto endo-1,3(4)-beta-glikanāzes, no Trichoderma longibrachiatum (CBS 592.94) iegūto endo-1,4-beta-glikanāzes, no Bacillus amyloliquefaciens (DSM 9553) iegūto alfa-amilāzes un no Trichoderma viride (NIBH FERM BP 4842) iegūto endo-1,4-beta-ksilanāzes fermentu preparātu provizoriski ļāva izmantot dējējvistām. Tos ļāva izmantot bez termiņa ierobežojuma attiecībā uz gaļas cāļiem ar Komisijas Regulu (EK) Nr. 358/2005 (4) un attiecībā uz gaļas tītariem – ar Komisijas Regulu (EK) Nr. 1284/2006 (5).
5.

Iekļauj šādu pantu: “17.a pants Vispārējā programmu vadības valde 1. Neskarot attiecīgos Komisijas, 17. pantā minētās komitejas, Francijas un dalībvalstu, kas piedalās SIS 1+, pienākumus un darbības, ar šo izveido tehnisko ekspertu grupu ar nosaukumu “Vispārējo programmu vadības valde” (turpmāk “valde”). Valde darbojas kā padomdevēja struktūra, kas nodrošina atbalstu centrālajam SIS II projektam un palīdz saskaņot centrālo un valstu SIS II projektus. Valdei nav ne lēmumu pieņemšanas pilnvaru, ne pilnvaru pārstāvēt Komisiju vai dalībvalstis. 2. Valdē ir ne vairāk kā desmit locekļu, kas tiekas regulārās sanāksmēs. Dalībvalstis, kas darbojas Padomē, ieceļ ne vairāk kā astoņus ekspertus un tikpat lielu skaitu aizstājēju. Atbildīgā Komisijas ģenerāldirektorāta ģenerāldirektors no Komisijas amatpersonu vidus ieceļ ne vairāk kā divus ekspertus un divus aizstājējus. Valdes sanāksmēs var piedalīties citi dalībvalstu eksperti un Komisijas amatpersonas, kas ir tieši iesaistītas SIS II projektu izstrādē, to attiecīgai administrācijai vai iestādei apmaksājot izdevumus. Kā noteikts nolikuma 5. punktā, valde var uzaicināt citus ekspertus piedalīties valdes sanāksmēs, to attiecīgai administrācijai, iestādei vai uzņēmumam apmaksājot izdevumus. 3. Valdes sanāksmēs vienmēr uzaicina piedalīties ekspertus, ko iecēlusi dalībvalsts, kura veic prezidentvalsts pienākumus, un nākamā prezidentvalsts. 4. Valdes sekretariātu nodrošina Komisija. 5. Valde izstrādā savu nolikumu, kurā paredz konkrētas procedūras attiecībā uz šādiem jautājumiem: — vadība, ko pēc kārtas veic Komisija un prezidentvalsts, — sanāksmju vietas, — sanāksmju sagatavošana, — citu ekspertu iesaistīšana, — informēšanas sistēma, lai sniegtu visu informāciju tām dalībvalstīm, kas nepiedalās valdē. Nolikums stājas spēkā pēc tam, kad ir saņemts labvēlīgs atzinums no Komisijas atbildīgā ģenerāldirektorāta ģenerāldirektora un no dalībvalstīm, kas iesaistītas 17. pantā minētās komitejas darbā. 6. Valde regulāri iesniedz rakstiskus ziņojumus par projekta virzību, tostarp arī par sniegtajiem padomiem un to pamatojumu, 17. pantā minētajai komitejai vai – attiecīgā gadījumā – atbilstīgajām Padomes darba sagatavošanas struktūrām. 7. Neskarot 15. panta 2. punktu, valdes darbību dēļ radušās administratīvās izmaksas un ceļošanas izmaksas sedz no Savienības vispārējā budžeta, ciktāl tās netiek atmaksātas no citiem līdzekļiem. Attiecībā uz to valdes locekļu, kurus iecēlušas dalībvalstis, kas darbojas Padomē, un ekspertu, kuri uzaicināti piedalīties saskaņā ar šā panta 3. punktu, ceļošanas izdevumiem saistībā ar valdes darbu piemēro Komisijas “Noteikumus par to izdevumu atlīdzināšanu, kas rodas Komisijā nenodarbinātām personām, kuras kā eksperti ir uzaicinātas piedalīties sanāksmēs”.”